[{"text_idx": "#000001", "text": "Tallinna Kunstihoone ja So\u0303ltumatu Tantsu Lava koosto\u0308o\u0308projektis \u201eRuumitud keha(d)\u201c kohtuvad 27.\u201330. novembrini kahekaupa Eesti kunsti- ja tantsumaailma loojad, kelle u\u0308histo\u0308o\u0308s su\u0308nnivad unikaalsed, vaid u\u0308hel o\u0303htul etenduvad performance\u2019id."}, {"text_idx": "#000003", "text": "27. novembril kl 20:00 esitlevad oma koosto\u0308o\u0308d Edith Karlson and Sigrid Savi, kes on leidnud u\u0308hise ru\u0308tmi Metsiku La\u0308a\u0308ne kappamise ning postitantsu liibumise vahel. Helikujunduse loob Raul Saaremets."}, {"text_idx": "#000004", "text": "\u201cRuumitud keha(d)\u201d on Tallinna Kunstihoone ja So\u0303ltumatu Tantsu Lava koosto\u0308o\u0308projekt, kus etendus- ja visuaalkunsti piirimail tegutsev kuraator Evelyn Raudsepp ja\u0308tkab uurimust kahe kunstivaldkonna su\u0308mboolsetest ruumidest \u2013 valgest kuubist ja mustast kastist. Sel korral ruumitakse sinna ka inimkeha. Performatiivse kureerimisega loob Raudsepp iga kord eripa\u0308rase formaadi, kus ka publik on oodatud oma tajuhorisonte aktiveerima, et kohtuda ootuspa\u0308ratute kunstiolukordadega."}, {"text_idx": "#000005", "text": "Tallinna Kunstihoonesse kutsutud paaride isiklik kunstnikupraktika ja teemaraam annab vo\u0303imaluse katsetada kliinilises valges kuubis teatraalsete vahenditega ning otsida tantsukunsti kehalisuse ja visuaalkunsti va\u0308ljendusrikkuse sidusust."}, {"text_idx": "#000006", "text": "Edith Karlsoni (1983) skulptuuriloomingu peategelasteks on loomad ja inimesed. Tema sageli suuremo\u0303o\u0303tmelised segatehnikas valminud skulptuurid kujutavad mitmesuguseid tegelasi alates va\u0308rvilistest koertest kuni alasti inimesteni. Siiski ei ole tegu pelgalt portreedega, Karlson esitleb neid alati detailideni viimistletud installatsioonidena. Karlsoni loomingut on na\u0308idatud palju Eestis, kuid ta on osalenud ka mitmetel va\u0308lismaistel grupina\u0308itusel."}, {"text_idx": "#000007", "text": "Sigrid Savi (1992) on to\u0308o\u0308tanud peamiselt vabakutselise tantsijana ning on lavastamise ja performance\u2019i-kunstini jo\u0303udnud alles hiljuti. Tema to\u0308id iseloomustavad brutaalselt naiivsed vo\u0303tted nii u\u0308lesehituses kui ka esituses. Oma loomingus ro\u0303hutab Savi vaataja kogemuslikke perspektiive ja stilistilist ko\u0303la, mis tekib nii koos kaanonitega kui ka neile vastandudes."}, {"text_idx": "#000011", "text": "Piiratud kogus pileteid mu\u0308u\u0308gil Fientas. PASS sisaldab sissepa\u0308a\u0308su ko\u0303igile kolmele performance\u2019i-o\u0303htule ning lisaks lo\u0303puu\u0308ritusele."}]